Diari Oficial de la Generalitat Valenciana


Sumari del DOGV 2924, del 06-02-1997 (1997/867483)

RESOLUCIÓ de 24 de gener de 1997, de la Direcció General de Centres Docents, la Direcció General d'Ordenació i Innovació Educativa i Política Lingüística i la Direcció General de Personal de la Conselleria de Cultura, Educació i Ciència, mitjançant la qual s'anuncia la convocatòria per a l'adscripció dels mestres amb destinació definitiva i provisionals per supressió a les vacants del primer cicle d'educació secundària obligatòria en instituts i als col·legis públics d'Educació Infantil i Primària, i es determina el procés de redistribució del personal per modificació de les plantilles docents
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2924

Data del DOGV
:   06-02-1997

Secció del DOGV
:   ALTRES DISPOSICIONS

Número del document
:   1997/867483


Data del document
:   24-01-1997

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

RESOLUCIÓ de 24 de gener de 1997, de la Direcció General de Centres Docents, la Direcció General d'Ordenació i Innovació Educativa i Política Lingüística i la Direcció General de Personal de la Conselleria de Cultura, Educació i Ciència, mitjançant la qual s'anuncia la convocatòria per a l'adscripció dels mestres amb destinació definitiva i provisionals per supressió a les vacants del primer cicle d'educació secundària obligatòria en instituts i als col·legis públics d'Educació Infantil i Primària, i es determina el procés de redistribució del personal per modificació de les plantilles docents.  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu; la disposició addicional primera del Reial Decret 1.487/1994, d'1 de juliol i la nova estructura dels centres educatius, marquen els nous criteris pel que fa a l'adscripció dels mestres al nou model educatiu.  
Per aquest motiu, i d'acord amb el que disposa la disposició final primera de l'Ordre de 23 de gener de 1997, de la Conselleria de Cultura, Educació i Ciència, resolem:  
I. Adscripció a vacants del primer cicle d'Educació Secundària Obligatòria en instituts  
Article 1   
S'obri convocatòria pública a fi que, d'acord amb el que disposa el capítol I de l'Ordre de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu, es cobrisquen els llocs de treball establerts en l'annex de l'Ordre de 20 de gener de 1997, de la Conselleria de Cultura, Educació i Ciència, per la qual es determinen els llocs de treball docents catalogats en instituts, per a ser oferts en l'adscripció als funcionaris del cos de mestres.  
Article 2  
La participació en aquest procediment té caràcter voluntari. Hi poden participar els funcionaris de carrera del cos de mestres que siguen titulars de llocs de treball amb caràcter definitiu en centres docents públics dependents de la Conselleria de Cultura, Educació i Ciència i els qui es troben en situació de provisionalitat, com a conseqüència de la supressió del lloc de treball que ocupaven amb caràcter definitiu. Els participants han de trobar-se en alguna de les situacions següents:  
- Servei actiu  
- Serveis especials  
- Excedència per a cura de fills durant el primer any  
- Suspensió provisional  
Article 3  
1. L'adjudicació de les vacants ofertes es determinarà segons les prioritats següents:  
1.1 Mestres que hagen superat les proves selectives d'accés al cos de professors d'Ensenyament Secundari en l'especialitat per la qual han ingressat i que tinguen destinació definitiva en els col·legis públics establerts com a àmbit d'influència de la vacant oferta en l'annex de l'Ordre de 20 de gener de 1997. Entre aquests, tindran preferència els qui hagen accedit pel torn de mobilitat.  
1.2 Mestres amb destinació definitiva en els col·legis públics establerts com a àmbit d'influència de la vacant oferta en l'annex de l'Ordre de 20 de gener de 1997 i provisionals per supressió del lloc de treball que ocupaven amb caràcter definitiu en els esmentats col·legis públics.  
1.3 La resta de participants.  
2. La prioritat per a fer efectiva l'adscripció vindrà determinada pel supòsit en què es troben compresos segons l'ordre de prelació en què van relacionats en l'apartat anterior.  
3. En els supòsits 1.1 i 1.2 d'aquest article, si existeixen diferents participants dins el mateix grup, la prioritat entre aquests es determinarà per:  
3.1 Major antiguitat amb destinació definitiva en l'àmbit d'influència.  
3.2 Major temps de serveis efectius com a funcionari de carrera en el cos de mestres.  
3.3 Major antiguitat de l'any d'ingrés en el cos.  
3.4 Millor número de llista obtingut en el procediment selectiu d'ingrés en el cos:  
a) Els mestres de la desena i l'onzena promocions d'accés directe i dels concursos oposició convocats a partir de 1984 tindran el número de llista general publicat en l'ordre ministerial per la qual van ser nomenats funcionaris de carrera.  
b) Aquells que van ingressar en el cos de mestres amb anterioritat a 1985 i que tinguen assignat el nou Número de Registre Personal (NRP), d'acord amb la Resolució de 29 de maig de 1985, de la Secretaria d'Estat per a l'Administració Pública, tindran en aquest concepte la part numèrica del seu antic NRP.  
c) Aquells que van ingressar en el cos de mestres amb anterioritat a 1985 i que encara no tinguen assignat un nou NRP, se'ls considerarà com el número de llista la part numèrica del seu NRP.  
d) Aquells que van ingressar mitjançant procediments selectius convocats amb posterioritat a l'any 1991 s'ordenaran atenent a la millor puntuació obtinguda en el procediment selectiu, d'acord amb el que estableix l'ordre per la qual van ser nomenats funcionaris de carrera.  
4. Als mestres que tenen destinació en un centre per desglossament o integració en un altre, se'ls computarà en l'antiguitat com a definitius en aquest la referida al seu centre d'origen. El mateix tractament es donarà a aquells a qui va ser suprimida la sua destinació immediatament anterior.  
5. L'antiguitat en l'àmbit d'influència s'entendrà la mantinguda de manera ininterrompuda en els centres de l'àmbit d'influència.  
6. En el supòsit 1.3 d'aquest article, quan hi haja diferents participants dins el mateix grup, la prioritat entre ells es determinarà pel que disposa el número 3 d'aquest article, llevat del punt 3.1.  
Article 4  
Per poder ser adscrit a una vacant del primer cicle d'Educació Secundària Obligatòria en instituts, s'haurà d'estar en possessió dels requisits establerts en l'article 4 de l'Ordre de 23 de gener de 1997, de la Conselleria de Cultura, Educació i Ciència, mitjançant la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu.  
Article 5  
Els mestres que desitgen participar en el procediment descrit en els articles anteriors hauran d'adreçar una sol·licitud, que s'ajustarà al model de l'annex I, al director territorial de Cultura i Educació de la província on es trobe el seu centre de destinació definitiva o de supressió. La instància de sol·licitud serà presentada en la direcció territorial corresponent.  
Els participants podran sol·licitar tots els llocs per als quals estiguen habilitats, i els relacionaran segons l'ordre de preferència establert a aquest efecte en el model de l'annex I.  
El termini de presentació de les sol·licituds serà des del 7 fins el 13 de febrer de 1997, ambdós inclosos.  
Article 6  
En cada direcció territorial es formarà una comissió designada pel director territorial corresponent i composta per: El sotsdirector d'Educació, que actuarà com a president. Un vocal nomenat entre inspectors d'Educació amb destinació en la província. Dos vocals nomenats entre directors de centres públics d'Educació Infantil o Primària de la província. Un secretari, nomenat entre funcionaris de carrera del grup A (administració general) amb destinació en la direcció territorial.  
Aquesta comissió serà l'encarregada de dur a terme l'estudi de les sol·licituds i la sua ordenació segons els criteris assenyalats en l'article 3 de aquesta resolució, i de la proposta d'adscripció als llocs de treball que corresponga a cada concursant.  
Article 7  
Una vegada examinades totes les sol·licituds, les comissions exposaran el 20 de febrer de 1997, en el tauler d'anuncis de cada direcció territorial, la proposta dels mestres adscrits a centres de Secundària, amb l'especificació del lloc de treball al qual hagen sigut adscrits, d'acord amb el model d'acta de l'annex II.  
Article 8  
Els mestres que no estiguen conformes amb la proposta realitzada per les comissions disposaran d'un termini de 3 dies des de l'exposició d'aquesta per a presentar una reclamació, utilitzant-hi el model de l'annex III. Les reclamacions seran adreçades al director territorial de Cultura i Educació de la província corresponent d'on depenga la comissió.  
Article 9  
Una vegada que la direcció territorial corresponent haja vist les reclamacions presentades, dictarà resolució definitiva, que s'ajustarà al model establert en l'annex IV, contra aquesta resolució es podrà interposar recurs ordinari davant el director general de Personal.  
II. Adscripció als llocs de treball del col·legis d'Educació Infantil i Primària.  
A. Adscripció a centre  
Article 10  
1. S'obri convocatòria pública amb l'objectiu de cobrir els llocs de treball (de conformitat amb el que disposa el capítol II de l'Ordre de 23 de gener de 1997, de la Conselleria de Cultura, Educació i Ciència, mitjançant la qual es regula el procés d'adscripció dels funcionaris del cos de mestres als llocs de treball resultants de la nova ordenació del sistema educatiu) establerts en l'annex I de l'Ordre de 21 de gener de 1997, per la qual s'actualitza el catàleg d'unitats i la relació de llocs de treball docents dels centres públics d'Educació Infantil (2n cicle), Educació Preescolar, Educació Primària i Educació Especial, de titularitat de la Generalitat Valenciana.  
2. En data de 28 de febrer de 1997, cada direcció territorial notificarà a cada centre públic:  
a) La relació de mestres definitius i suprimits adscrits a cicle d'Ensenyament Secundària Obligatòria en instituts, si n'hi haguera, utilitzant-hi el model de l'annex V.  
b) La relació de mestres actualment adscrits amb caràcter definitiu als llocs de treball que s'indiquen tot seguit (segons l'annex VI, a)), el quals quedaran adscrits automàticament als nous llocs corresponents, sempre que hi complisquen els requisits establerts. A aquests mestres es lliurarà una credencial d'adscripció d'acord amb el model VI, b), que s'hi adjunta.  
   
c) La relació de mestres, segons l'annex VII, amb destinació definitiva en el centre, no adscrits als llocs de treball compresos en l'apartat a) i b), i també la d'aquells mestres definitius per alguna de les especialitats esmentades en l'apartat anterior, sempre que es done la circumstància que el nombre de professors amb destinació definitiva siga superior al nombre de llocs de treball determinats en la relació de llocs de treball del centre.  
d) La relació de mestre, segons l'annex VIII, que presten servei amb caràcter provisional per haver sigut suprimit el lloc de treball que ocupaven amb caràcter definitiu en el centre i que no hagen obtingut adscripció al primer cicle d'Educació Secundària Obligatòria.  
e) La relació total de llocs de treball corresponents al centre, segons l'annex IX.  
Article 11  
Rebudes en el centre les relacions establertes en l'article anterior, i en el cas que no s'haguera realitzat l'adscripció automàtica a cap dels llocs establerts en l'article 10.2 de l'Ordre de 23 de gener de 1997, per ser el nombre de mestres amb destinació definitiva superior al nombre de llocs en aqueixa especialitat, la direcció reunirà els mestres afectats per a establir l'acord previst en l'últim paràgraf del punt 2 de l'article 10 de l'ordre esmentada. Si no hi ha acord, i per a designar quin mestre o mestres han de quedar sense ser adscrits a l'especialitat, s'aplicaran els criteris següents:  
1. Menor antiguitat amb destinació definitiva en el centre.  
2. Menor temps de serveis efectius com a funcionari de carrera en el cos de mestres.  
3. Menor antiguitat de l'any d'ingrés en el cos.  
4. Menor puntuació obtinguda en el procediment selectiu per mitjà del qual va ingressar en el cos.  
Els mestres que queden sense adscripció hauran de sol·licitar l'adscripció a la resta dels llocs del centre d'acord amb el que estableix l'article següent.  
Article 12  
Tots el mestres amb destinació definitiva en el centre, no adscrits a secundària ni adscrits automàticament, i també voluntàriament els provisionals per supressió en el seu centre d'origen, hauran d'adreçar la sol·licitud, ajustada al model de l'annex X, al director territorial de Cultura i Educació de la província on es trobe el centre. La instància de sol·licitud es presentarà en la direcció del seu centre. En la instància es podran sol·licitar els llocs de treball vacants en el centre, per als quals s'acomplisquen els requisits establerts.  
Article 13  
El termini de presentació de les sol·licituds serà des del dia 5 fins el dia 11 de marzo de 1997, ambdós inclosos.  
Article 14  
En cada centre es formarà una comissió integrada pel director, que la presidirà; el secretari, i el cap d'estudis. Aquesta comissió serà l'encarregada de dur a terme l'estudi de les sol·licituds i la sua ordenació segons els criteris establerts en l'article 15.  
En aquells centres que no compten amb secretari o cap d'estudis, el director del centre formarà la comissió d'adscripció juntament amb dos professors, com a màxim, elegits per sorteig entre els mestres amb destinació definitiva en el centre.  
Article 15  
La comissió ordenarà les sol·licituds d'acord amb el que estableix l'article 10.3 de l'Ordre de 23 de gener de 1997, resultant la prioritat següent:  
1. Major antiguitat amb destinació definitiva en el centre.  
2. Major temps de serveis efectius com a funcionari de carrera en el cos de mestres.  
3. Major antiguitat de l'any d'ingrés en el cos.  
4. Millor número de llista obtingut en el procediment selectiu d'ingrés en el cos:  
a) Els mestres de la desena i de l'onzena promocions d'accés directe i dels concursos oposició convocats a partir de 1984 tindran el número de llista general publicat en l'ordre ministerial per la qual van ser nomenats funcionaris de carrera.  
b) Aquells que van ingressar en el cos de mestres amb anterioritat a 1985 i que tinguen assignat el nou NRP, d'acord amb la Resolució de 29 de maig de 1985, de la Secretaria d'Estat per a l'Administració Pública, tindran en aquest concepte la part numèrica del seu antic NRP.  
c) Aquells que van ingressar en el cos de mestres amb anterioritat a 1985 i que encara no tinguen assignat el nou NRP, se'ls considerarà com el número de llista la part numèrica del seu NRP.  
d) Aquells que van ingressar mitjançant procediments selectius convocats amb posterioritat a l'any 1991 seran ordenats atenent a la millor puntuació obtinguda en el procediment selectiu esmentat, d'acord amb el que estableix l'ordre per la qual van ser nomenats funcionaris de carrera.  
5. Els mestres que tenen destinació en un centre per desglossament o integració en un altre, se'ls computarà en l'antiguitat com a definitius en aquests, la referida al seu centre d'origen. El mateix tractament es donarà als qui els va ser suprimida la sua destinació immediatament anterior.  
L'ordenació es realitzarà separadament per als mestres amb destinació definitiva en el centre i per als provisionals per supressió del lloc de treball en el centre, segons el model que s'hi adjunta com a annex XIa, i haurà de publicar-se en el tauler d'anuncis del centre.  
Article 16  
Després d'ordenar les sol·licituds, la comissió procedirà:  
1. A l'adjudicació dels llocs, no adjudicats encara, dels compresos en l'adscripció automàtica de l'apartat b) de l'article 10 i a l'adjudicació dels llocs d'Educació Primària existents en el catàleg de llocs de treball del centre als sol·licitants amb millor dret dels mestres amb destinació definitiva que complisquen els requisits establerts.  
2. Després de realitzar el procediment anterior, s'adjudicaran els llocs de treball necessaris en el centre mentre que s'hi impartisca els ensenyaments del primer cicle d'Educació Secundària Obligatòria a aquells sol·licitants amb millor dret dels mestres amb destinació definitiva que complisquen els requisits establerts.  
Article 17  
Després que la comissió haja realitzat els procediments establerts en l'article anterior, si quedara algun mestre amb destinació definitiva sense adscripció i vacant algun lloc de treball d'Educació Infantil o Primària per al qual complira els requisits establerts, aquest s'adscriurà obligatòriament a aquests mestres, utilitzant el criteri invers a l'establert en l'article 15.  
Article 18  
Acabats els procediments establerts en els articles anteriors, la comissió adjudicarà els llocs vacants als mestres amb destinació provisional per supressió en el mateix centre a aquells sol·licitants amb millor dret que complisquen els requisits establerts.  
Article 19  
La comissió exposarà el dia 14 de marzo de 1997, en el tauler d'anuncis del centre, les llistes següents:  
a) Llista d'acord amb el model XIb de l'acta que s'hi acompanya, de mestres adscrits als llocs de treball.  
b) Relació de mestres amb destinació definitiva no adscrits.  
c) Relació de vacants que s'han d'incloure en la fase següent d'adscripció.  
Així mateix, el president de la comissió farà arribar a la direcció territorial de Cultura i Educació corresponent, el mateix dia, la comunicació dels resultats (annex XI-b) de l'adscripció realitzada, en el mateixos termes anteriorment exposats.  
Article 20  
Rebudes les relacions establertes en l'article anterior, el director territorial de Cultura i Educació corresponent dictarà resolució d'adscripció ajustada al model que s'estableix en l'annex XII i la notificarà a la persona interessada.  
B. Adscripció a localitat  
Article 21  
Hi participaran:  
- Amb caràcter obligatori, els mestres amb destinació definitiva en la localitat que no hagen obtingut adscripció en la fase i subfase anteriors.  
- Voluntàriament, els mestres que presten servei amb caràcter provisional per haver sigut suprimit el lloc de treball que ocupaven amb caràcter definitiu en un centre de la localitat i que no hagen obtingut adscripció en la fase i subfase anteriors.   
Article 22  
En aquesta subfase es proveiran el llocs de treball d'Educació Infantil i Primària que queden per adscriure en la localitat una vegada resolta la subfase anterior.  
Els criteris d'ordenació dels participants seran els establerts en l'article 15, referit a localitat. L'antiguitat en la localitat vindrà determinada per la suma dels temps de serveis prestats, de manera ininterrompuda, en els centres pertanyents a la localitat, com a funcionari amb destinació definitiva.  
Article 23  
Les direccions territorials confeccionaran, segons l'annex XIII, dos llistats:  
1. Vacants referides a la localitat.  
2. Mestres definitius i suprimits, ordenats segons els criteris de l'article 22.  
D'acord amb l'ordre establert i amb l'habilitació requerida, es procedirà a convocar acte públic en les direccions territorials en el qual es realitzarà:  
a) L'adscripció voluntària dels mestres amb destinació definitiva, i dels suprimits als llocs vacants.  
b) En el supòsit que quedaren mestres amb destinació definitiva en la localitat sense adscripció i llocs vacants d'Educació Infantil i Primària, es procediria a l'adscripció obligatòria, aplicant-se el criteri invers a l'establert en l'article 22.  
Article 24  
Realitzat el procediment anterior, i en el mateix acte, si quedaren mestres sense adscripció, ja siguen definitius en la localitat o suprimits, se'ls oferiria per a l'adscripció voluntària els llocs de treball vacants necessaris per a impartir l'Educació Secundària Obligatòria, la prioritat en l'elecció serà la determinada en l'article 22.  
Article 25  
Una vegada realitzada l'adscripció, les direccions territorials faran públiques en els taulers d'anuncis, segons l'annex XIV:  
1) La relació de mestres amb especificació de la destinació adjudicada.   
2) La relació de llocs de treball vacants.   
3) La relació de mestres sense adscripció.  
C. Adscripció a zona  
Article 26  
Hi podran participar amb caràcter voluntari el mestres amb destinació definitiva en la zona i els provisionals per supressió del lloc que ocupaven amb caràcter definitiu en la zona, que no hagen obtingut adscripció en la fase i subfase anteriors.  
Per zona, a l'efecte de l'adscripció regulada en aquest apartat, s'entendrà l'establerta per l'Ordre de 22 d'octubre de 1990 (Diari Oficial de la Comunitat Valenciana de 13 de novembre), de la Conselleria de Cultura, Educació i Ciència; la correcció d'errades de 14 de novembre de 1990 (DOGV de 19 de novembre); l'Ordre de 26 d'octubre de 1994, i la resta de normes complementàries.  
Article 27  
En aquesta subfase es proveiran els llocs de treball que queden per adscriure en la zona, resoltes les subfases anteriors, ja siguen llocs de treball d'Educació Infantil i Primària, com els necessaris d'Educació Secundària Obligatòria.  
Article 28  
El criteri d'ordenació dels participants serà l'establert en l'article 15, referit a zona. L'antiguitat en la zona estarà determinada per la suma dels temps de serveis prestats, de manera ininterrompuda, en els centres que pertanyen a la zona com a funcionaris amb destinació definitiva.  
Article 29  
Les direccions territorials confeccionaran dos llistats, segons l'annex XV:  
1. Vacants referides a zona.  
2. Mestres definitius i suprimits, ordenats segons els criteris de l'article 28.  
D'acord amb el que estableixen els articles anteriors i amb els requisits establerts, les direccions territorials convocaran un acte públic en què es realitzarà l'adscripció dels llocs vacants en la zona.  
Una vegada realitzada l'adscripció, les direccions territorials faran públiques en el tauler d'anuncis (segons l'annex XVI) les relacions següents:  
1. Mestres adscrits a zona.  
2. Mestres sense adscripció.  
Article 30  
Finalitzats els procediments de la localitat i zona, el director territorial de Cultura i Educació corresponent dictarà una resolució d'adscripció, ajustada al model que s'estableix en l'annex XVII, i la comunicarà a la persona interessada.  
III. Adscripció forçosa  
Article 31  
Concloses les fases i subfases anteriors, la direcció territorial corresponent adscriurà d'ofici el mestres amb destinació definitiva que no hi hagen obtingut adscripció, en el cas d'existir qualsevol vacant en el seu centre d'origen per a la qual complisquen els requisits establerts (annex XVIII).  
Si no hi ha vacants o no estan habilitats per a ocupar-les, la direcció territorial concedirà un termini de cinc dies perquè aquests mestres, segons el model de l'annex XIX, opten per:  
- L'adscripció provisional als llocs vacants existents en el seu centre d'origen, per a aquells que no complisquen els requisits establerts.  
- Adquirir la condició de suprimits.  
- Adquirir la condició de pèrdua provisional de destinació.  
Rebudes les opcions, la direcció territorial corresponent dictarà una resolució ajustada al model dels annexos XX o XXI.  
Si coincidiren dos o més mestres amb destinació definitiva en un mateix centre que no hi hagen obtingut adscripció, per determinar la prioritat entre ells, s'estarà al que disposa l'article 11 d'aquesta resolució.  
NORMES COMUNES  
Article 32  
Contra les resolucions d'adscripció dels directors territorials de Cultura i Educació es podrà interposar recurs ordinari davant el director general de Personal, de la Conselleria de Cultura, Educació i Ciència.  
Article 33  
L'adscripció als llocs de treball obtinguts en qualsevol de les fases del procés d'adscripció, que regula aquesta resolució, serà irrenunciable i tindrà efecte des de l'inici del curs escolar 1997/98.  
Article 34  
L'adscripció als llocs de treball d'Educació Infantil i Primària, que d'acord amb l'annex I de l'Ordre de 21 de gener de 1997, de la Conselleria de Cultura, Educació i Ciència, té caràcter transitori, perquè el centre o el lloc de treball es troba en procés de transformació progressiva, tindran caràcter voluntari, en conseqüència, les referències d'adscripció obligatòria contingudes en aquesta resolució no seran d'aplicació als esmentats llocs, llevat de l'adscripció forçosa de l'article 31.  
Article 35  
Als efectes derivats de aquesta resolució, els serveis prestats seran els reconeguts en data 31 de gener de 1997.  
DISPOSICIONS TRANSITÒRIES  
Primera  
Les vacants que s'ofereixen en el concurs de trasllats convocat per la Resolució de 21 d'octubre de 1996, del director general de Personal, seran les existents amb caràcter estable en Educació Infantil i d'Educació Primària una vegada resolta l'adscripció regulada en aquesta resolució.  
Els mestres que, obtenint adscripció a un lloc de treball segons s'ha disposat en aquesta resolució, obtinguen destinació en la resolució definitiva del concurs esmentat, s'entendran amb destinació definitiva l'1 de setembre de 1997 en el lloc de treball adjudicat en la resolució del concurs general de trasllats.  
Segona. Llocs d'acció compensatòria en CAES  
Els llocs d'acció compensatòria, catalogats en centres d'acció educativa singular, no seran objecte d'adscripció, atés que es tracta de llocs subjectes a provisió per convocatòria específica.  
Contra aquesta resolució, que posa fi a la via administrativa, d'acord amb el que disposa l'article 109 en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPA), podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de la publicació, i requerirà una comunicació prèvia a aquesta direcció general, de conformitat amb el que preveu l'article 110.3 de la LRJPA.  
València, 24 de gener de 1997.  
- La directora general de Centres Docents: Concha Gómez Ocaña.  
- El director general d'Ordenació i Innovació Educativa i Política Lingüística: Josep Vicent Felip i Monlleó.  
- El director general de Personal: Jesús Francisco Martín Burgos.